Účastník ZPC	
Meno, priezvisko, titul:	Alena Štihová, PaedDr, PhD.	
Úsek:	Oddelenie pre špeciálnu pedagogiku a inklúziu	
	
Zahraničná pracovná cesta	
Miesto konania – štát, mesto:	Francúzsko, Vichy 	
Organizátor:	Slovenská akademická asociácia pre medzinárodnú spoluprácu  	
Termín:	13. – 24. august 2012	
Účel:	Ďalšie vzdelávanie pedagogických pracovníkov , podprogram Comenius  v rámci Programu celoživotného vzdelávania. Vzdelávanie pre učiteľov cudzieho jazyka. 	
Rokovací jazyk:	Francúzsky jazyk	
	
Rámcový program	
Program v rámci celého vzdelávania bol časovo rozvrhnutý denne od 8.45 do 15.30 h a v utorok a štvrtok do 17.30 h.
Dopoludnia denne od 8.45 do 12.00 h 
Popoludnia denne  „Ateliér“ od 14.00 do 15.30 h
Tvorivé mítingy  na témy spojené so vzdelávaním a vyučovaním cudzích jazykov v utorok a štvrtok od 16.00 do 17.30 h 
	
Stručný priebeh	

Univerzitné vzdelávacie centrum CAVILAM je zamerané na pedagogické inovácie pre učiteľov jazykov. Vyučujúci centra CAVILAM používajú najnovšie metódy, ktoré kladú dôraz  na jazykové potreby študentov a vedú k efektívnemu učeniu sa jazykov.
Cieľom stáže, bolo pracovať so 4 základnými kompetenciami, lepšie poznať kultúru, vzdelávací systém i bežný život vo Francúzsku a poskytnúť námety na inovácie vyučovacích praktík v triede. 
Dopoludnia denne od 8.45 do 12.00 h 
-	Práca so 4 základnými kompetenciami: počúvanie a čítanie s porozumením, ústny a písomný prejav.
-	Poznávanie  bežného  života  a aktuálnych  problémov  školstva vo Francúzsku. 
-	Vyučovacie praktiky v triede na základe vlastných skúseností a spätnej väzby s inými vyučujúcimi.
-	Dôraz bol kladený na interakcie v skupine, obmeny skupinovej práce v triede, interaktívne učenie. 
-	Práca s informáciami na internete – vyhľadávanie, spracovanie, porovnávanie, vyjadrenie vlastných názorov
-	Na hodinách boli integrované úvahy na tému „učenie sa  v učení“,  praktické použitie metód učenia sa cudzích jazykov (CJ), integrované vzdelávanie detí so zdravotným postihnutím. 

Popoludnia denne  „Ateliér“ od 14.00 do 15.30 h
-	Orálna komunikácia: Na hodinách boli používané pôvodné mediálne dokumenty z oblasti kultúry a vzdelávania.
Tvorivé mítingy  zamerané na témy spojené so vzdelávaním a vyučovaním cudzích jazykov (utorok a štvrtok od 16.00 do 17.30 h) 
-	Využívanie jednoduchých divadelných techník pri výučbe CJ. (Divadelné techniky  vhodné pre žiakov učiacich sa cudzí jazyk od začiatočníkov po samostatných pokročilých užívateľov.)
-	Využívanie krátkych filmov pri výučbe CJ (zdroje, praktické využitie) 
-	Využívanie kreslených seriálov (Bande dessinée) a obrázkov pri výučbe CJ, v motivácii, automatizovaní slovných spojení, iniciovaní dialógu a pod. 
-	Práca so súčasným literárnym textom pri výučbe CJ – romány, poviedky, sfilmované literárne diela.
-	Otázky školy – výmena skúsenosti účastníkov stáže, učiteľov  z Nemecka, Holandska, Švajčiarska, Talianska, Nórska,  Estónska, Kosova, Srbska, Tuniska, Zimbabve; hľadanie riešení problémov s disciplínou žiakov, pasivitou, rodinných problémov detí  a otázky vzdelávania detí so zdravotným postihnutím. 
Stáž bola ukončená vydaním certifikátu o absolvovaní intenzívneho vzdelávania pre učiteľov francúzštiny ako cudzieho jazyka.	
Odporúčania a závery	
Podpora využívania inovatívnych metód na vyučovaní cudzích jazykov u žiakov, ktorí majú výrazné ťažkosti s ich učením sa. Aplikovanie multisenzorického princípu a metód, ktoré aktívnejšie zapájajú žiakov do učenia sa cudzieho jazyka. 	
Očakávaný prínos	
Hlavným prínosom účasti na stáži je získanie prehľadu o inovatívnych metódach používaných pri učení cudzích jazykov a možnosti ich používania u žiakov základných škôl. 
Už viac rokov  pretrváva v školách problém ako učiť cudzie jazyky žiakov so špecifickými vývinovými poruchami učenia.  Mnohí žiaci nezvládajú učenie sa CJ. Extrémny je problém s druhým CJ. Doteraz bola riešená otázka vyučovania  cudzích jazykov a špeciálnopedagogických postupov u žiakov so špecifickými vývinovými poruchami učenia len oddelene. Jazykári sa nezaoberali špeciálnopedagogikckými postupmi a špeciálni pedagógovia sa málo zaoberali zásadami a skúsenosťami z vyučovania CJ. 
Je  potrebné prepojenie týchto oblastí a používanie efektívnejších metód.	
Prehľad prinesenej dokumentácie a miesto jej uloženia	
Podrobnejšie informácie sa nachádzajú na: 
http://www.cavilam.com/apprendre-le-francais-en-france/autres-stages/perfectionnement-en-langue-communication-et-civilisation-pour-enseignants
http://www.cavilam.com/docs/plaquettes_brochures/Brochure-Formations-pour-professeurs.pdf 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracovala: PaedDr. Alena Štihová, PhD.	
Dátum:  5.9. 2012	
Správu schválil: doc. PaedDr. Viliam Kratochvíl, PhD.